Poštovani roditelji,

od osnivača PGŽ u sklopu Zaklade Hrvatska za djecu provodi se projekt „Sufinanciranje troškova školske prehrane za djecu koja žive u siromaštvu ili su u riziku od siromaštva u školskoj 2020/21“. te vas obavještavamo o uvjetima financiranja , koje uvjete morate udovoljavati i skeniranu dokumentaciji koju **trebate predati do 24.02.2021.**

**Uvjeti financiranja su:**

1. sufinanciranje troškova školske prehrane u školskoj godini 2020./2021. za svu djecu koja žive u siromaštvu ili su u riziku od siromaštva čiji roditelji/skrbnici dokažu ispunjavanje propisanih uvjeta
2. sufinancira se 1 školski obrok dnevno po djetetu u iznosu od 5,50 kn (pet kuna i pedeset lipa) –ukupno 5,50 kn/dijete za svaki nastavni dan školske godine 2020./2021. Slijedom navedenog, roditelji koji su sami financirali školsku prehranu od početka školske godine 2020./2021. do potpisivanja ugovora imaju pravo ostvariti proporcionalni povrat novaca za dosad ostvarene troškove sukladno naprijed izloženom modelu. Roditelji koji nisu imali takve troškove mogu od dana potpisa ugovora do kraja školske godine 2020./2021. ostvariti pravo na sufinanciranje po naprijed izloženom modelu ukoliko dokaznom dokumentacijom dokažu da ispunjavaju propisane uvjete
3. sufinanciranje će se osigurati za djecu koja žive u siromaštvu ili su u riziku od siromaštva **KADA SU ISPUNJENI SLJEDEĆI UVJETI:**

•                dijete je polaznik obveznog osnovnoškolskog obrazovanja.

•                mjesečni prihod kućanstva u kojem živi dijete ne iznosi više od 2.000,00 kn (dvije tisuće kuna i nula lipa) po članu zajedničkog kućanstva u razdoblju

 **od 01.01.2020. do 31.12.2020.**

•                   dijete je iz obitelji koja je korisnik prava na doplatak za djecu.

**Dokumentacija kojom se dokazuje ispunjavanje uvjeta iz potonje točke:**

•                   potvrda o pohađanju osnovne škole, potpisana i ovjerena od strane odgovorne osobe (ravnatelj osnovne škole) **– izdaje škola**

•                     potvrda nadležne Porezne uprave o visini dohotka i primitaka za razdoblje 01.01.2020. do 31.12.2020. – **pribavlja roditelj**

•                     dokaz da je obitelj korisnik prava na doplatak za djecu – **pribavlja roditelj**

•                     izjava koju potpisuje roditelj/skrbnik, prema predlošku koji dostavi Zaklada (vidjeti i **Obrazac 2) ispunjava i potpisuje roditelj**

Molimo vas da ukoliko ispunjavate uvjete da mjesečni prihod kućanstva u kojem živi dijete ne iznosi više od 2.000,00 kn (dvije tisuće kuna i nula lipa) po članu zajedničkog kućanstva u razdoblju od 01.01.2020. do 31.12.2020. i da je dijete iz obitelji koja je korisnik prava na doplatak za djecu pribavite dokumentaciju i **skeniranu pošaljete na mail škole:**

**os.branimira.markovica.ravna.gora@ri.t-com.hr** **do srijede 24.02.2021.**